CELEX: 32019R0412
Language: ro
Date: 2019-03-14 00:00:00
Title: Regulamentul (UE) 2019/412 al Comisiei din 14 martie 2019 privind modificarea Regulamentului (CE) nr. 1126/2008 de adoptare a anumitor standarde internaționale de contabilitate în conformitate cu Regulamentul (CE) nr. 1606/2002 al Parlamentului European și al Consiliului în ceea ce privește Standardele Internaționale de Contabilitate 12 și 23 și Standardele Internaționale de Raportare Financiară 3 și 11 (Text cu relevanță pentru SEE.)

15.3.2019   
               
               
                  RO
               
               
                  Jurnalul Oficial al Uniunii Europene
               
               
                  L 73/93
               
            
         REGULAMENTUL (UE) 2019/412 AL COMISIEI
         din 14 martie 2019
         privind modificarea Regulamentului (CE) nr. 1126/2008 de adoptare a anumitor standarde internaționale de contabilitate în conformitate cu Regulamentul (CE) nr. 1606/2002 al Parlamentului European și al Consiliului în ceea ce privește Standardele Internaționale de Contabilitate 12 și 23 și Standardele Internaționale de Raportare Financiară 3 și 11
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1606/2002 al Parlamentului European și al Consiliului din 19 iulie 2002 privind aplicarea standardelor internaționale de contabilitate, în special articolul 3 alineatul (1) (1),
         întrucât:
         
                     (1)
                  
                  
                     Prin Regulamentul (CE) nr. 1126/2008 al Comisiei (2) s-au adoptat anumite standarde internaționale și interpretări existente la 15 octombrie 2008.
                  
               
                     (2)
                  
                  
                     La 12 decembrie 2017, Consiliul pentru Standarde Internaționale de Contabilitate (IASB) a publicat Îmbunătățirile anuale aduse Standardelor Internaționale de Raportare Financiară, ciclul 2015-2017 (denumite în continuare „îmbunătățirile anuale”), în cadrul procesului său periodic de îmbunătățire, care vizează simplificarea și clarificarea standardelor. Aceste îmbunătățiri anuale au ca obiectiv să rezolve unele probleme neurgente, însă necesare, discutate de IASB pe parcursul ciclului proiectului, legate de părțile din Standardele Internaționale de Raportare Financiară care prezintă inconsecvențe sau trebuie formulate mai clar.
                  
               
                     (3)
                  
                  
                     În urma consultării Grupului Consultativ European pentru Raportare Financiară, Comisia concluzionează că modificările aduse Standardului Internațional de Contabilitate (IAS) 12 Impozitul pe profit și standardului IAS 23 Costurile îndatorării, precum și Standardului Internațional de Raportare Financiară (IFRS) 3 Combinări de întreprinderi și standardului IFRS 11 Angajamente comune îndeplinesc criteriile pentru adoptare prevăzute la articolul 3 alineatul (2) din Regulamentul (CE) nr. 1606/2002.
                  
               
                     (4)
                  
                  
                     Prin urmare, Regulamentul (CE) nr. 1126/2008 ar trebui modificat în consecință.
                  
               
                     (5)
                  
                  
                     Măsurile prevăzute în prezentul regulament sunt conforme cu avizul Comitetului de reglementare contabilă,
                  
               ADOPTĂ PREZENTUL REGULAMENT:
         
            Articolul 1
            
                        (a)
                     
                     
                        Standardul Internațional de Contabilitate (IAS) 12 Impozitul pe profit se modifică astfel cum se prevede în anexa la prezentul regulament;
                     
                  
                        (b)
                     
                     
                        standardul IAS 23 Costurile îndatorării se modifică astfel cum se prevede în anexa la prezentul regulament;
                     
                  
                        (c)
                     
                     
                        Standardul Internațional de Raportare Financiară (IFRS) 3 Combinări de întreprinderi se modifică astfel cum se prevede în anexa la prezentul regulament;
                     
                  
                        (d)
                     
                     
                        standardul IFRS 11 Angajamente comune se modifică astfel cum se prevede în anexa la prezentul regulament.
                     
                  
         
            Articolul 2
            Fiecare societate aplică modificările menționate la articolul 1 cel târziu de la data începerii primului său exercițiu financiar care debutează la 1 ianuarie 2019 sau ulterior acestei date.
         
         
            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 14 martie 2019.
            
               
                  Pentru Comisie
               
               
                  Președintele
               
               Jean-Claude JUNCKER
            
         
         
            (1)  JO L 243, 11.9.2002, p. 1.
         
            (2)  Regulamentul (CE) nr. 1126/2008 al Comisiei din 3 noiembrie 2008 de adoptare a anumitor standarde internaționale de contabilitate în conformitate cu Regulamentul (CE) nr. 1606/2002 al Parlamentului European și al Consiliului (JO L 320, 29.11.2008, p. 1).
      
      
         
            ANEXĂ
            
               Îmbunătățiri anuale aduse standardelor IFRS®. Ciclul 2015-2017
            
            
               Modificări aduse
            
            
               IFRS 3 - Combinări de întreprinderi
            
            Se adaugă punctele 42A și 64O.
            
               Îndrumări suplimentare privind aplicarea metodei achiziției pentru anumite tipuri de combinări de întreprinderi
            
            
               O combinare de întreprinderi realizată în etape
            
            …
            
                     
                        42A
                     
                     
                        În cazul în care o parte într-un angajament comun (astfel cum este definit în IFRS 11 - Angajamente comune) obține controlul asupra unei întreprinderi care este o operațiune în participație (astfel cum este definită în IFRS 11) și avea drepturi la activele respectivei operațiuni în participație și obligații legate de datoriile respectivei operațiuni în participație imediat înainte de data achiziției, tranzacția reprezintă o combinare de întreprinderi realizată în etape. Prin urmare, dobânditorul trebuie să aplice cerințele privind o combinare de întreprinderi realizată în etape, inclusiv să reevalueze participația deținută anterior în operațiunea în participație în modul prezentat la punctul 42. În acest sens, dobânditorul trebuie să reevalueze în întregime participația deținută anterior în operațiunea în participație.
                     
                  DATA INTRĂRII ÎN VIGOARE ȘI TRANZIȚIA
            
               Data intrării în vigoare
            
            …
            
                     
                        64O
                     
                     
                        Documentul intitulat Îmbunătățiri anuale aduse standardelor IFRS. Ciclul 2015-2017, publicat în decembrie 2017, a adăugat punctul 42A. O entitate trebuie să aplice modificările respective combinărilor de întreprinderi pentru care data achiziției este la începutul sau după începutul primei perioade de raportare anuală care începe la 1 ianuarie 2019 sau ulterior acestei date. Se permite aplicarea anterior acestei date. Dacă o entitate aplică modificările respective mai devreme, entitatea respectivă trebuie să prezinte acest lucru.
                     
                  
               Modificări aduse
            
            
               IFRS 11 - Angajamente comune
               
            
            Se adaugă punctele B33CA și C1AB.
            
               Contabilizarea achizițiilor de interese în operațiuni în participație
            
            …
            
                     
                        B33CA
                     
                     
                        O parte care participă la o operațiune în participație, dar care nu deține controlul în comun asupra acesteia, ar putea să obțină controlul în comun asupra operațiunii în participație a cărei activitate reprezintă o întreprindere, așa cum este definită în IFRS 3. În aceste cazuri, interesele deținute anterior în operațiunea în participație nu sunt reevaluate.
                        …
                     
                  DATA INTRĂRII ÎN VIGOARE
            …
            
                     
                        C1AB
                     
                     
                        Documentul intitulat Îmbunătățiri anuale aduse standardelor IFRS. Ciclul 2015-2017, publicat în decembrie 2017, a adăugat punctul B33CA. O entitate trebuie să aplice modificările respective tranzacțiilor prin care obține controlul în comun la începutul sau după începutul primei perioade de raportare anuală care începe la 1 ianuarie 2019 sau ulterior acestei date. Se permite aplicarea anterior acestei date. Dacă o entitate aplică modificările respective mai devreme, entitatea respectivă trebuie să prezinte acest lucru.
                     
                  
               Modificări aduse
            
            
               IAS 12 - Impozitul pe profit
               
            
            Se adaugă punctele 57A și 98I, se modifică titlul exemplului de sub punctul 52B și se elimină punctul 52B.
            EVALUARE
            …
            
                     
                        52B
                     
                     
                        [Eliminat]
                     
                  
               Exemplu ilustrativ pentru punctele 52A și 57A
            
            …
            …
            RECUNOAȘTEREA IMPOZITULUI CURENT ȘI A IMPOZITULUI AMÂNAT
            …
            
                     
                        57A
                     
                     
                        O entitate trebuie să recunoască consecințele dividendelor asupra impozitului pe profit, așa cum sunt definite în IFRS 9, atunci când recunoaște o obligație de plată a unui dividend. Consecințele dividendelor asupra impozitului pe profit sunt legate într-un mod mai direct de tranzacții sau evenimente trecute care au generat profituri distribuibile, decât de distribuiri către proprietari. Prin urmare, o entitate trebuie să recunoască consecințele dividendelor asupra impozitului pe profit în profit sau pierdere, la alte elemente ale rezultatului global sau la capitaluri proprii, în funcție de elementul în care entitatea a recunoscut inițial tranzacțiile sau evenimentele trecute respective.
                     
                  DATA INTRĂRII ÎN VIGOARE
            …
            
                     
                        98I
                     
                     
                        Documentul intitulat Îmbunătățiri anuale aduse standardelor IFRS. Ciclul 2015-2017, publicat în decembrie 2017, a adăugat punctul 57A și a eliminat punctul 52B. O entitate trebuie să aplice modificările respective perioadelor de raportare anuală care încep la 1 ianuarie 2019 sau ulterior acestei date. Se permite aplicarea anterior acestei date. Dacă o entitate aplică modificările respective mai devreme, entitatea respectivă trebuie să prezinte acest lucru. Atunci când o entitate aplică pentru prima dată modificările respective, aceasta trebuie să le aplice consecințelor dividendelor asupra impozitului pe profit recunoscute la începutul sau după începutul primei perioade comparative.
                     
                  
               Modificări aduse
            
            
               IAS 23 - Costurile îndatorării
               
            
            Se modifică punctul 14 și se adaugă punctele 28A și 29D.
            RECUNOAȘTERE
            …
            
               Costurile îndatorării eligibile pentru capitalizare
            
            …
            
                     
                        
                           14.
                        
                     
                     
                        
                           În măsura în care o entitate împrumută fonduri în general și le utilizează în scopul obținerii unui activ cu ciclu lung de producție, entitatea trebuie să determine valoarea costurilor îndatorării eligibile pentru capitalizare aplicând o rată de capitalizare cheltuielilor cu activul respectiv. Rata de capitalizare trebuie să fie media ponderată a costurilor îndatorării aplicabile tuturor împrumuturilor entității care sunt încă nerambursate în cursul perioadei respective. Totuși, o entitate trebuie să excludă din acest calcul costurile îndatorării aplicabile împrumuturilor special contractate în scopul obținerii unui activ cu ciclu lung de producție până când se realizează cea mai mare parte a tuturor activităților necesare în vederea pregătirii respectivului activ pentru utilizarea sa preconizată sau pentru vânzare. Valoarea costurilor îndatorării pe care o entitate le capitalizează în cursul unei perioade nu trebuie să depășească valoarea costurilor îndatorării suportate în cursul acelei perioade.
                        
                     
                  …
            PREVEDERI TRANZITORII
            …
            
                     
                        28 A
                     
                     
                        Documentul intitulat Îmbunătățiri anuale aduse standardelor IFRS. Ciclul 2015-2017, publicat în decembrie 2017, a modificat punctul 14. O entitate trebuie să aplice modificările respective costurilor îndatorării suportate la începutul sau după începutul perioadei de raportare anuală în care entitatea aplică pentru prima dată modificările respective.
                     
                  DATA INTRĂRII ÎN VIGOARE
            …
            
                     
                        29D
                     
                     
                        Documentul intitulat Îmbunătățiri anuale aduse standardelor IFRS. Ciclul 2015-2017, publicat în decembrie 2017, a modificat punctul 14 și a adăugat punctul 28A. O entitate trebuie să aplice modificările respective perioadelor de raportare anuală care încep la 1 ianuarie 2019 sau ulterior acestei date. Se permite aplicarea anterior acestei date. Dacă o entitate aplică modificările respective mai devreme, entitatea respectivă trebuie să prezinte acest lucru.